CELEX: 31985R3661
Language: el
Date: 1985-12-23 00:00:00
Title: Κανονισμός (ΕΟΚ) αριθ. 3661/85 της Επιτροπής της 23ης Δεκεμβρίου 1985 περί παύσεως της αλιείας της γαρίδας του Βορρά από πλοία με σημαία της Γαλλίας

Avis juridique important

|

31985R3661

Κανονισμός (ΕΟΚ) αριθ. 3661/85 της Επιτροπής της 23ης Δεκεμβρίου 1985 περί παύσεως της αλιείας της γαρίδας του Βορρά από πλοία με σημαία της Γαλλίας  

Επίσημη Εφημερίδα αριθ. L 348 της 24/12/1985 σ. 0041 - 0041

***** ΚΑΝΟΝΙΣΜΟΣ (ΕΟΚ) αριθ. 3661/85 ΤΗΣ ΕΠΙΤΡΟΠΗΣ  της 23ης Δεκεμβρίου 1985  περί παύσεως της αλιείας της γαρίδας του Βορρά από πλοία με σημαία της Γαλλίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων που ασκούνται από σκάφη των κρατών μελών (1), όπως τροποποιήθηκε από τον κανονισμό (ΕΟΚ) αριθ. 1729/83 (2), και ιδίως το άρθρο 10 παράγραφος 3,  Εκτιμώντας:  ότι ο κανονισμός (ΕΟΚ) αριθ. 801/85 του Συμβουλίου της 26ης Μαρτίου 1985 για τον καθορισμό, για το 1985, των ποσοστώσεων αλιείας της Κοινότητας στα ύδατα της Γροιλανδίας (3), όπως τροποποιήθηκε τελευταία από τον κανονισμό (ΕΟΚ) αριθ. 2244/85 (4), προβλέπει τις ποσοστώσεις για γαρίδα του Βορρά για το 1985 ·  ότι, για να εξασφαλισθεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί·  ότι, σύμφωνα με τις πληροφορίες που ανακοίνωθηκαν στην Επιτροπή, το ποσό των αλιευμάτων γαρίδας του Βορρά στα ύδατα της Γροιλανδίας, ζώνη CIEM XIV/V, από πλοία με σημαία της Γαλλίας ή νηολογημένα στη Γαλλία, έφθασαν τις ποσοστώσεις που είχαν διατεθεί για το 1985,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων γαρίδας του Βορρά στα ύδατα της Γροιλανδίας, ζώνη CIEM XIV/V, από πλοία με σημαία της Γαλλίας ή νηολογημένα στη Γαλλία, εκτιμάται ότι έχει εξαντλήσει τις ποσοστώσεις που είχαν διατεθεί στη Γαλλία για το 1985.  Απαγορεύεται η αλιεία γαρίδας του Βορρά, στα ύδατα της Γροιλανδίας, ζώνη CIEM XIV/V, καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση της γαρίδας του Βορρά, που έχει αλιευθεί στη διαίρεση αυτή από πλοία με σημαία της Γαλλίας ή νηολογημένα στη Γαλλία, από την ημερομηνία εφαρμογής του παρόντος κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Δεκεμβρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 220 της 29. 7. 1982, σ. 1.  (2) ΕΕ αριθ. L 169 της 28. 6. 1983, σ. 14.  (3) ΕΕ αριθ. L 89 της 29. 3. 1985, σ. 7.  (4) ΕΕ αριθ. L 210 της 7. 8. 1985, σ. 1.